**Drago Britvić** (Pitomača, 6. srpnja 1935. - Zagreb, 25. prosinca 2005.), hrvatski je pjesnik, novinar, tekstopisac zabavne glazbe i šansone, te jedan od najnagrađivanijih autora stihova glazbenih festivala. 

Jedan je od utemeljitelja Festivala kajkavske popijevke (1966.) i njegov dugogodišnji direktor. Jedan je od osnivača 2. programa Radio Zagreba i predsjednik Saveza udruženja zabavnih i narodnih glazbenika. Popularnost je stekao kao autor velikog broja uspješnih skladbi i šansona, među kojima se ističu "Potraži me u predgrađu", "Mirno teku rijeke", "Milioner", "Kockar", "Proplakat će zora", "Pod starim krovovima" i mnoge druge.

Životopis
---------

Drago Britvić rodio se 6. srpnja 1935. godine u Pitomači. Osnovnu školu završio je u rodnoj Pitomači, a gimanziju u Virovitici. Diplomirao je na Filozofskom fakultetu u Zagrebu hrvatski jezik i književnost s komparativnom.

Dolaskom u Zagreb kao noćni čuvar zapošljava se u Gradskom vodovodu, te u to vrijeme objavljuje pjesme i kraću prozu u književnim časopisima i novinama. Osvaja i prve nagrade od kojih su neke "Studentski list", Radio Zagreb, "Mladost" i druge. Veliki doprinos hrvatskom pjesništvu Drago Britvić ostvaruje gotovo pedesetogodišnjim radom, povezijući stihove s glazbom u različitim stilovima; popijevci, šansoni, starogradskoj, zborskoj, klapskoj, dječjoj pjesmi, u kazališnom songu, mjuziklu i mnogim drugim žanrovima pop glazbe. Britvićeve pjesme izvodili su mnogi vrlo popularni pjevači i glumcii (festivali, TV-emisije, recitativi, diskografija), a njegov rad mogao se vidjeti i u školskim čitankama i pjesničkim antologijama. 1993. godine objavio je prvu knjigu, zbirka odabranih pjesama pod nazivom *Bože čuvaj Hrvatsku* (Biblioteka hrvatski radio). Iste godine s hrvatskim naivnim slikarom Ivanom Lackovićem-Croatom objavljuje pjesničko-zavičajnu mapu *Pušlek domovine* i sa slikarom Brankom Bahunekom mapu *Za falu kaj smo bili skup* - u kojoj se nalaze pjesme povodom 900-og rođendana grada Zagreba.

Mjuzikl "Tko pjeva zlo ne misli" (Alfi Kabiljo) Britvićev je kazališni prvijenac, kojeg izvodi ansambla LADO. Više od dva desetljeća surađivao je sa zagrebačkim Histrionima gdje je adaptirao tekstove Tituša Brezovačkog, Marije Jurić Zagorke, Augusta Šenoe, Williama Shakespeara i drugih. Drago Britvić bio je libretist, scenarist, autor stihova te brojnih priredbi i TV emisija.

1966. godine utemeljio je Festival kajkavske popijevke u Krapini, te je također bio jedan od osnivača 2. programa Radio Zagreba. Najnagrađivaniji je autor stihova na glazbenim festivalima. Za vrijeme Domovinskog rata autor je teksta za skladbu "Bože čuvaj Hrvatsku", koju je izveo hrvatski pjevač i skladatelj Đani Maršan. Krajem 1960-ih bio je predsjednik Saveza muzičkih udruženja Hrvatske, te je bio prvi počasni građanin Pitomače.

Drago Britvić umro je 25. prosinca 2005. godine u Zagrebu.

Nagrade
-------

Drago Britvić dobitnik je mnogobrojnih domaćih i inozemnih nagrada. Višestruki je dobitnik nagrada na različitim festivalima i recitalima poezije. Nositelj je Povelje grada Zagreba i odlikovan je Redom Danice hrvatske s likom Marka Marulića.

2006. godine posthumno je nagrađen Porinom za životno djelo.

Izvori
------

1. ↑  Izloog.com - Drago Britvić
2. ↑  Croatianpopmusic.com - Drago Britvić Arhivirano 2009-01-25 na Wayback Machine-u

| * p
* r
* u
Dobitnici Porina za životno djelo |
| --- |
| 
Nikša Bareza *(2008.)* • Dražen Boić *(posmrtno, 2013. )* • Drago Britvić *(2006.)* • Željko Brkanović *(2014.)* • Vinko Coce *(posmrtno, 2014.)* • Emil Cossetto *(2004.)* • Croatia Records *(2007.)* • Arsen Dedić *(1999.)* • Veljko Despot *(2013.)* • Valter Dešpalj *(2014.)* • Dubravko Detoni *(2007.)* • Drago Diklić *(2011.)* • Mato Došen *(2010.)* • Rajko Dujmić *(2013. )* • Dino Dvornik *(2009.)* • Nikša Gligo *(2015.)* • Pero Gotovac *(2000.)* • Milan Horvat *(2005.)* • Đelo Jusić *(2007.)* • Alfi Kabiljo *(2004.)* • Nikica Kalogjera *(2001.)* • Stipica Kalogjera *(2010.)* • Milko Kelemen *(1998.)* • Tereza Kesovija *(2009.)* • Josip Klima *(2011.)* • Anđelko Klobučar *(2002.)* • Mišo Kovač *(2012.)* • Vladimir Kranjčević *(2013.)* • Miroslav Križić *(posmrtno, 2014.)* • Vladimir Krpan *(2001.)* • Ljubo Kuntarić *(2009.)* • Kvartet 4M *(1995.)* • Ansambl narodnih plesova i pjesama Hrvatske LADO *(2002.)* • Dubravko Majnarić *(2014.)* • Anton Marti *(1994.)* • Branko Mihaljević *(2005.)* • Stjepan Mihaljinec *(2012.)* • Miroslav Miletić *(2009.)* • Drago Mlinarec *(2005.)* • Tomislav Neralić *(2006.)* • Gabi Novak *(2006.)* • Đorđe Novković *(1996.)* • Boško Petrović *(2003.)* • Julije Njikoš *(2010.)* • Krešimir Oblak *(posmrtno, 2014.)* • Frano Parać *(2015.)* • Ruža Pospiš Baldani *(2003.)* • Anđela Potočnik *(posmrtno, 2013. )* • Božo Potočnik *(2005.)* • Miljenko Prohaska *(1995.)* • Ivo Robić *(1997.)* • Zdenko Runjić *(1998.)* • Stanko Selak *(2013. )* • Stjepan Jimmy Stanić *(2013. )* • Ljubo Stipišić *(2006.)* • Siniša Škarica *(2002.)* • Zvonko Špišić *(2008.)* • Vjekoslav Šutej *(posmrtno, 2010.)* • Radojka Šverko *(2014.)* • Time *(2012.)* • Nenad Turkalj *(2004.)* • Dunja Vejzović *(1999.)* • Radovan Vlatković *(2012.)* • Dražen Vrdoljak *(2003.)* • Vice Vukov *(2000.)* • Zagrebački kvartet *(2000.)* • Zagrebački solisti *(1994.)*
 |
| Porin • Hrvatska diskografska udruga • Hrvatsko društvo skladatelja • Diskografija |